ddrg/super_eurlex huggingface dataset:
(44)

Čeprav je bil ta postopek zaključen pred koncem davčnega leta, v katerem velja program, in torej preden je davčna obveznost večine upravičencev postala dokončna, Komisija ne more izključiti možnosti, da so podjetja že morda koristila pomoč v smislu, na primer, nižjih delnih plačil davkov, ki se nanašajo na tekoče davčno leto. Komisija navaja, da so po sprožitvi formalne preiskave italijanski organi uradno opozorili potencialne upravičence programa na morebitne posledice, če bi Komisija ugotovila, da zadevni ukrep pomeni nezdružljivo pomoč. Vendar Komisija vseeno meni, da je za vračilo kakršne koli pomoči, ki je upravičencem že bila dana na razpolago, nujno, da Italija v dveh mesecih od sprejetja te odločbe prejemnikom ukaže, da povrnejo pomoč z obrestmi v skladu z Uredbo Komisije (ES) št. 794/2004 z dne 21. aprila 2004 o izvajanju Uredbe Sveta (ES) št. 659/1999 o določitvi podrobnih pravil za uporabo člena 93 Pogodbe ES (9). Zlasti mora Italija tam, kjer je bila pomoč že dana na razpolago z znižanji plačil davkov za tekoče davčno leto, pobrati celotni zapadli davek z zadnjim odmerjenim plačilom za leto 2004. Vsekakor je treba celotno vračilo končati najpozneje do konca prvega davčnega leta po datumu uradnega obvestila o tej odločbi.
SL Uradni list Evropske unije L 36/10

SKLEP KOMISIJE

z dne 8. februarja 2005

o nadaljevanju leta 2004 začetih skupnostnih primerjalnih poskusov in testiranja razmnoževalnega materiala Hosta Tratt. v skladu z Direktivo Sveta 98/56/ES v letu 2005

(2005/116/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 98/56/ES z dne 20. julija 1998 o trženju razmnoževalnega materiala okrasnih rastlin (1),

ob upoštevanju Odločbe Komisije 2003/865/ES z dne 11. decembra 2003 o ureditvi primerjalnih poskusov in testov Skupnosti, ki se izvajajo za razmnoževalni material vrst Pelargonium l'Hérit. in Hosta Tratt., Euphorbia pulcherrima Willd. ex Klotzsch in Rosa L. v skladu z Direktivo Sveta 98/56/ES (2), in zlasti člena 3 Odločbe,

ob upoštevanju naslednjega:

(1) Z Odločbo 2003/865/ES so določeni postopki za primerjalne poskuse in testiranje, ki se izvajajo v skladu z Direktivo 98/56/ES za Hosta Tratt v letih 2004 in 2005.

(2) Testiranje in poskuse, izvajane leta 2004, je treba nadaljevati v letu 2005 –

SKLENILA:

Edini člen

Skupnostni primerjalni poskusi in testiranje razmnoževalnega materiala Hosta Tratt, ki so se začeli leta 2004, se nadaljujejo v letu 2005 v skladu z Odločbo 2003/865/ES.

V Bruslju, 8. februarja 2005 Za Komisijo Markos KYPRIANOU Član Komisije

(1) UL L 226, 13.8.1998, str. 16. Direktiva, kakor je bila nazadnje spremenjena z Direktivo 2003/61/ES (UL L 165, 3.7.2003, str. 23).

(2) UL L 325, 12.12.2003, str. 62.
(12)

Ključno vprašanje v tej zadevi je opredelitev upoštevnih geografskih območij za ocetno kislino, VAM in anhidrid ocetne kisline. Stranke so navedle, da so geografski trgi svetovni in so svoje stališče osnovale na petih glavnih točkah: — Uvozi zadovoljijo več kot 20 % povpraševanja v zahodni Evropi. — Niti stroški prevoza niti uvozne dajatve niti nacionalni predpisi ne ovirajo svetovne trgovine zadevnih proizvodov. — Večji svetovni proizvajalci oskrbujejo zahodno Evropo samo z uvozi. — Zdi se, da se svetovni trgovinski tokovi med Azijo, vzhodno Evropo, zahodno Evropo in severno Ameriko prosto preusmerjajo glede na spremembe v lokalni ponudbi in povpraševanju. — V geografskih regijah po celem svetu so cene videti zelo povezane.
(39)

Zadevni proizvajalci izvozniki so zahtevali prilagoditev za razlike v uvozni dajatvi in posrednih davkih v skladu s členom 2(10)(b) osnovne uredbe. Za dva zadevna proizvajalca izvoznika je bilo ugotovljeno, da je znesek povrnjenih izvoznih dajatev presegel znesek plačanih dajatev. Zato ni verjetno, da bi izvozniki prejeli nadomestila samo za tiste uvožene dele, ki so bili pozneje vključeni v izvozno blago. Za dva proizvajalca izvoznika nadomestilo, prejeto pri izvozu JŽV, ni bilo povezano z uvoznimi dajatvami, plačanimi za surovine, to pomeni, da sta nadomestilo prejela ne glede na to, ali je bila uvožena surovina uporabljena za proizvodnjo izvoženega izdelka ali ne. Zato se je štelo, da v skladu s členom 2(10)(b) osnovne uredbe nadomestilo za uvozne dajatve ni bilo povrnjeno. V vsakem primeru nobeden od zadevnih proizvajalcev izvoznikov ni mogel pokazati, ali in v kolikšni meri so izvozne dajatve in posredni davki bremenili podobni izdelek, ko je bil prodan na domačem trgu. Zato ni bilo dokazano, da se je vplivalo na primerljivost cen. Tako noben od pogojev, navedenih v prej omenjeni določbi, ni bil izpolnjen in vse zahtevke je bilo treba zavrniti.
(79)

Naslednji elementi se obravnavajo kot pozitivni elementi: (a) Omejitev naložb v MSP v začetnih in zgodnjih fazah in/ali v MSP, ki se želijo razširiti ali razvejati. (b) Poudarek na nepopolnosti trga rizičnega kapitala: Financiranje MSP zlasti v obliki kapitala ali konvertibilnega dolga. (c) Dobičkonosno naravnana narava naložbenih odločitev: Vlagatelji tržnega gospodarstva bodo zagotovili vsaj 40 % kapitala sklada. Strokovni upravljavci skladov bodo sprejemali odločitve o naložbah in njihovi prejemki bodo neposredno povezani z delovanjem sklada. (d) Minimizacija stopnje neenakih pogojev med vlagatelji in investicijskimi skladi: Vlagatelji bodo izbrani na razpisu za zbiranje ponudb. Zasebni vlagatelji bodo imeli možnost za vlaganje na podlagi oglaševanja. Nobena oseba ali organizacija ne bo izključena iz vlaganja v sklad. Vlagatelji bodo izbrani z izbiro najmanj preferencialnih potrebnih pogojev, da bi spodbudili vlaganje zasebnega sektorja. Da bi preprečili prekomerno kompenzacijo vlagateljem, se bodo prejemki razdelili med javne in zasebne vlagatelje skladno z zadevno stopnjo naložbe. (e) Sektorski poudarek: Občutljivi sektorji so izključeni. (f) Naložba na podlagi poslovnega načrta: Vse naložbe se bodo izvedle na podlagi robustnega poslovnega načrta skupaj z različnimi standardnimi trgovinskimi testi, da bi zagotovili funkcionalnost projekta in pričakovanega tržnega donosa. (g) Izogibanje kumulacije ukrepov pomoči v enem podjetju: Oblasti Združenega kraljestva so izjavile, da bi se vsakemu MSP, prejemniku financiranja z rizičnim kapitalom na podlagi sheme, za trajanje naložbe vsaka nadaljnja upravičena regionalna pomoč in pomoč za MSP zmanjšala za 30 % intenzivnosti pomoči, ki bi jo Komisija sicer obravnavala kot združljivo.
(49)

Precedenčni primeri kažejo, da lahko ima ukrep selektivni učinek, četudi se po zakonu uporablja na vseh gospodarskih področjih. To so le primeri za to, kako lahko pride do dejanske selektivnosti. Drži, da zadevni ukrep, ki je predmet preiskave, ne predvideva omejitev zaradi velikosti podjetja, panoge, delovanja ali investicijskega zneska. Zaradi praga je ukrep dejansko prirejen za podjetja, ki porabijo veliko energije. Sicer je Združenje avstrijske industrije doseglo, da imajo od povrnitve dajatev koristi tudi podjetja z manjšo porabo energije, če veliko investirajo ali če imajo velike izgube, vendar pa to ni posebej dokazano. Nasprotno je bil med formalnim poskusnim postopkom preiskave prikazan učinek različnih možnih rešitev na osnovi različnih podjetij, ki porabijo veliko energije. To je razvidno tudi v izjavi podjetja Marienhütte, v kateri je ukrep izrecno označen kot korekcijski mehanizem za podjetja, ki porabijo veliko energije. Nadalje je Komisija ugotovila, da Avstrija ni izrazila svojega stališča glede argumenta Združenja avstrijske industrije. Avstrija tudi ni dala nobenih podatkov o dejanskih olajšavah, in tudi ne o temu, ali se je krog prejemnikov pomoči po noveli zakona dejansko bistveno spremenil. Zato Komisija nima podatkov, po katerih bi lahko sklepala, ali se učinek tega ukrepa bistveno razlikuje od veljavnega ukrepa, ki je veljal pred 1. januarjem 2002 in ki je bil omejen na podjetja, ki so proizvajala večinoma fizično gospodarsko blago. Komisija je prav tako ugotovila, da je Avstrija 120-odstotno določbo tudi zaračunavala na osnovi okoli 240 izbranih podjetij, ki porabijo veliko energije in uveljavila, da ni podatkov o podjetjih, upravičenih do povrnitve. Vse to seveda izrecno kaže na to, da je ukrep dejansko usmerjen k podjetjem, ki porabijo veliko energije.
(2)

Priloga IVa k Uredbi Sveta (ES) št. 27/2005 z dne 22. decembra 2004 o določitvi možnosti ribolova in s tem povezanih pogojev za določene staleže rib in skupine staležev rib za leto 2005, ki se uporablja v vodah Skupnosti in za plovila Skupnosti v vodah, kjer so potrebne omejitve ulova (3), določa začasne omejitve ribolovnega napora in dodatne pogoje za spremljanje, inšpekcijo in nadzorovanje v okviru ukrepov za obnovitev določenih staležev, veljavnih za vsa ribištva, ki bi lovila trske v Kattegatu, Severnem morju, Skagerraku in vzhodnem Rokavskem prelivu, zahodno od Škotske in v Irskem morju.
SL Uradni list Evropske unije L 108/64

SKLEP SVETA

z dne 18. aprila 2005

o spremembi Sklepa Sveta z dne 16. decembra 1980 o ustanovitvi posvetovalnega odbora za fuzijski program

(2005/336/Euratom)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti za atomsko energijo in zlasti četrtega odstavka člena 7 Pogodbe,

ob upoštevanju Sklepa Sveta 2002/668/Euratom z dne 3. junija 2002 o šestem okvirnem programu Evropske skupnosti za atomsko energijo (Euratom) za jedrske raziskave in izobraževanje, ki prispeva tudi k oblikovanju Evropskega raziskovalnega prostora (2002 do 2006) (1),

ob upoštevanju Odločbe Sveta 2002/837/Euratom z dne 30. septembra 2002 o sprejetju posebnega programa (Euratom) za raziskave in izobraževanje o jedrski energiji (2002–2006) (2) in zlasti člena 6(2) Odločbe, ki določa, da Komisiji pri izvajanju posebnega programa pomaga posvetovalni odbor in da so za vidike, povezane s fuzijo, sestava tega odbora in podrobni operativni predpisi in postopki, ki se za njega uporabljajo, določeni v Sklepu Sveta 4151/81 ATO 103 z dne 16. decembra 1980 (3) (v nadaljnjem besedilu: „Sklep Sveta z dne 16. decembra 1980“),

ob upoštevanju Akta o pristopu iz leta 2003 in zlasti člena 51 Akta,

ob upoštevanju Sklepa Sveta z dne 16. decembra 1980 o ustanovitvi posvetovalnega odbora za fuzijski program in zlasti odstavka 14 Sklepa, ki določa sistem glasovanja za ta odbor,

ob upoštevanju naslednjega:

(1) Posvetovalni odbor za fuzijski program (CCE-FU) mora kadar deluje v skladu z odstavkom 5(g) Sklepa Sveta z dne 16. decembra 1980 za opredelitev prednostnih nalog z namenom dodelitve preferencialne podpore dati svoja mnenja s pomočjo uporabe sistema ponderiranega glasovanja.

(2) 21. oktobra 2004 je posvetovalni odbor za fuzijski program soglasno priporočil posodobitev svojega sistema ponderiranega glasovanja, ki se mora pri obravnavanju vidikov, povezanih s fuzijo, uporabljati znotraj odbora v skladu z odstavkom 14 Sklepa Sveta z dne 16. decembra 1980, da bi vključil pravice glasovanja novih držav članic po njihovem pristopu.

(3) Ob upoštevanju zgoraj navedenega je primerno ustrezno spremeniti Sklep Sveta z dne 16. decembra 1980 –

SKLENIL:

Edini člen

V odstavku 14 Sklepa Sveta z dne 16. decembra 1980 se zadnja dva stavka nadomestita z naslednjim besedilom:

„Mnenja, ki se nanašajo na točko (g) odstavka 5, se sprejmejo s pomočjo naslednjega sistema ponderiranega glasovanja: Belgija 2 Češka republika 2 Danska 2 Nemčija 5 Estonija 1 Grčija 2 Španija 3 Francija 5 Irska 2 Italija 5 Ciper 1 Latvija 1 Litva 2 Luksemburg 1 Madžarska 2 Malta 1 Nizozemska 2 Avstrija 2 Poljska 3 Portugalska 2 Slovenija 1 Slovaška 2 Finska 2 Švedska 2 Združeno kraljestvo 5 Švica 2 Skupaj 60 Za sprejetje mnenja je zahtevana večina 31 glasov za, ki jih je oddalo vsaj štirinajst delegacij.“

V Luxembourgu, 18. aprila 2005 Za Svet Predsednik J. KRECKÉ

(1) UL L 232, 29.8.2002, str. 34.

(2) UL L 294, 29.10.2002, str. 74.

(3) Še ni objavljen, toda nazadnje spremenjen s Sklepom Sveta 95/1/ES Euratom, ESCS (UL L 1, 1.1.1995, str. 1).
(2)

Glavne značilnosti te uvedbe so: — Uvedba zadeva naslednjih osemnajst letalskih prog: — Alghero–Rim in Rim–Alghero — Alghero–Milano in Milano–Alghero — Alghero–Bologna in Bologna–Alghero — Alghero–Torino in Torino–Alghero — Alghero–Pisa in Pisa–Alghero — Cagliari–Rim in Rim–Cagliari — Cagliari–Milano in Milano–Cagliari — Cagliari–Bologna in Bologna–Cagliari — Cagliari–Torino in Torino–Cagliari — Cagliari–Pisa in Pisa–Cagliari — Cagliari–Verona in Verona–Cagliari — Cagliari–Neapelj in Neapelj–Cagliari — Cagliari–Palermo in Palermo–Cagliari — Olbia–Rim in Rim–Olbia — Olbia–Milano in Milano–Olbia — Olbia–Bologna in Bologna–Olbia — Olbia–Torino in Torino–Olbia — Olbia–Verona in Verona–Olbia — Osemnajst navedenih letalskih prog in obveznosti javnih služb, ki so zanje uvedene, sestavljajo eno skupino, ki jo morajo zainteresirani letalski prevozniki sprejeti v celoti, ne glede na naravo ali izvor nadomestil. — Vsak posamezni letalski prevoznik (ali glavni letalski prevoznik), ki sprejme obveznosti javnih služb, bo plačal jamstvo za zagotovitev pravilnega in stalnega izvajanja storitve, ki bo znašalo najmanj 15 milijonov EUR in ga bo zagotavljala banka od prvega zahtevka v vrednosti najmanj 5 milijonov EUR ter z zavarovanjem za preostali znesek. — Minimalne pogostosti letov, vozni red letov in število sedežev za vsako posamezno letalsko progo so opisani v naslovu „2. OBVEZNOSTI JAVNIH SLUŽB“ uvedbe, ki je objavljena v Uradnem listu Evropske unije C 306 z dne 10. decembra 2004, v katerem se izrecno sklicuje na to odločbo. — Najmanjše število sedežev za uporabljane zrakoplove je opisano v naslovu „3. VRSTA ZRAKOPLOVA“ uvedbe, ki je objavljena v Uradnem listu Evropske unije C 306 z dne 10. decembra 2004, v katerem se izrecno sklicuje na to odločbo. — Struktura prevoznin za vse zadevne letalske proge je opisana v naslovu „4. PREVOZNINE“ uvedbe, ki je objavljena v Uradnem listu Evropske unije C 306 z dne 10. decembra 2004, v katerem se izrecno sklicuje na to odločbo. — Točka 4.8 uvedbe v povezavi z obstojem znižanih prevoznin zlasti navaja, da imajo letalski prevozniki, ki opravljajo prevoze na zadevnih letalskih progah, pravno obveznost uporabe znižanih prevoznin (kot so navedene v naslovu „4. Prevoznine“) predvsem za naslednje skupine potnikov: — osebe, rojene na Sardiniji, tudi če ne prebivajo na tem otoku, — zakonci in otroci oseb, rojenih na Sardiniji. — Obveznosti javnih služb veljajo od 1. januarja 2005 do 31. decembra 2007. — Letalski prevozniki, ki nameravajo sprejeti obveznosti javnih služb, morajo to v petnajstih dneh po objavi uvedbe v Uradnem listu Evropske unije v pisni obliki sporočiti pristojnemu italijanskemu organu.
(20)

Za upravičene stroške se štejejo pomoči iz uvodnih izjav od (20) do (23) in zlasti naslednje pomoči za raziskave in razvoj (R & R): (a) izdatki za osebje (raziskovalci, tehniki in drugo pomožno osebje, ki deluje izključno v raziskovalni dejavnosti). Ti stroški se subvencionirajo glede na čas, ki se dejansko porabi za subvencionirano dejavnost v zvezi z raziskavami in razvojem; (b) stroški opreme, materiala, zemljišča in prostorov, ki se izključno in stalno (razen v primeru odstopa na komercialni podlagi) uporabljajo za raziskovalne dejavnosti. Stroški pridobitve novega ali nerabljenega nepremičninskega materialnega imetja, ki se nahaja v regiji Kastilija-Leon, so upravičeni. To imetje in opremo kot tudi instalacije ter pomožno opremo, nujno za dobro delovanje, je potrebno izključno in stalno uporabljati (razen v primeru odstopa proti plačilu) za raziskovalno-razvojne dejavnosti; (c) stroški zunanjih svetovalnih in podobnih storitev, uporabljenih izključno za raziskovalne dejavnosti (vključno z raziskavami, tehničnimi znanji, patenti itd.). Vsi ti stroški so upravičeni, kadar je mogoče dokazati njihovo neposredno in nujno zvezo z raziskovalno-razvojno dejavnostjo; (d) dodatni splošni stroški, ki so neposredno povezani z raziskovalno dejavnostjo. Vsi ti stroški so upravičeni, kadar je mogoče dokazati njihovo neposredno in nujno zvezo z raziskovalno-razvojno dejavnostjo; (e) drugi stroški obratovanja (na primer stroški opreme, potrebščin in podobnih izdelkov), ki so neposredno povezani z raziskovalno dejavnostjo. Vsi ti stroški so upravičeni, kadar je mogoče dokazati njihovo neposredno in nujno zvezo z raziskovalno-razvojno dejavnostjo.
(6)

Nedavno so bile v Prilogo I k Direktivi 82/894/EGS dodane nekatere bolezni konjev in čebel. Skladno s tem je potrebno te bolezni dodati na seznam bolezni v določbah o kodificirani obliki in kodah za prijavljanje živalskih bolezni.
SL Uradni list Evropske unije L 19/75

ODLOČBA KOMISIJE

z dne 27. decembra 2004

o dodelitvi dodatnih dni Nizozemski, ko je plovilo lahko odsotno iz pristanišča, v skladu s Prilogo V k Uredbi Sveta (ES) št. 2287/2203

(notificirana pod dokumentarno številko K(2004) 5269)

(Besedilo v nizozemščini je edino verodostojno)

(2005/38/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2287/2003 z dne 19. decembra 2003 o določitvi ribolovnih možnosti za leto 2004 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti in za plovila Skupnosti v vodah, kjer so potrebne omejitve ulova (1), in zlasti odstavka 6(c) Priloge V,

ob upoštevanju naslednjega:

(1) Odstavek 6(a) Priloge V Uredbe (ES) št. 2287/2003 določa število dni od 1. februarja 2004 do 31. decembra 2004, ko je plovilo lahko odsotno iz pristanišča na določenem območju, določenem v odstavku 2 navedene priloge.

(2) Odstavek 6(c) navedene priloge omogoča Skupnosti na podlagi doseženih rezultatov programov razgradnje od 1. januarja 2002 za ribiška plovila, ki jih zadevajo določbe navedene priloge, določiti dodatno število dni, ko je plovilo lahko odsotno iz pristanišča, medtem ko na krovu prevaža katero koli orodje iz odstavka 4 navedene priloge.

(3) Nizozemska je predložila podatke o razgradnji ribiških plovil v letu 2002 in 2003, ki so na krovu prevažala vlečne mreže z gredjo z velikostjo mrežnega očesa enako ali večjo od 80 mm.

(4) Ob upoštevanju predloženih podatkov je treba Nizozemski dodeliti dodatno število dni za ribiška plovila, ki na krovu prevažajo taka ribolovna orodja, kot jih določa odstavek 4(b) Priloge V k Uredbi (ES) št. 2287/2003.

SPREJELA NASLEDNJO ODLOČBO:

Člen 1

Nizozemski se poleg dni, navedenih v odstavku 6(a) Priloge V k Uredbi (ES) št. 2287/2003, dodelita dva dodatna dneva za vsak koledarski mesec za plovila, ki na krovu prevažajo vlečne mreže z gredjo z velikostjo mrežnega očesa enako ali večjo od 80 mm.

Člen 2

Ta odločba je naslovljena na Kraljevino Nizozemsko.

V Bruslju, 27. decembra 2004 Za Komisijo Joe BORG Član Komisije

(1) UL L 344, 31.12.2003, str. 1. Uredba, kakor je bila nazadnje spremenjena z Uredbo (ES) št. 1928/2004 (UL L 332, 6.11.2004, str. 5).
(1)

Direktiva 2000/75/ES določa pravila in ukrepe za boj proti bolezni modrikastega jezika v Skupnosti, vključno z določitvijo okuženih in ogroženih območij in prepovedjo premikov živali z navedenih območij.
1.

Člen 1 se nadomesti z naslednjim: „Člen 1 Direction de la Santé Animale et du Phytosanitaire (DSAPS) du Ministère de l’Agriculture, de l’Elevage et de la Pêche (MAEP) je pristojni organ na Madagaskarju za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.“
(8)

Ukrepi, predvideni s to odločbo, so v skladu z mnenjem Stalnega odbora za prehransko verigo in zdravstveno varstvo živali –
(3)

Strokovno skupino bi morali sestavljati predstavniki na visoki ravni iz sistemov javnega nadzora nad zakonsko določenimi revizorji in revizijskimi družbami v državah članicah. Če taki sistemi še niso vzpostavljeni, bi se morali skupini pridružiti predstavniki iz nacionalnih ministrstev, odgovornih za njihovo vzpostavitev. Samo osebe, ki niso dejavne kot revizorji, kakor je opredeljeno v členu 2(11.b) posodobljene Osme direktive, so lahko imenovane za predstavnike ali namestnike predstavnikov zaradi morebitnih navzkrižij interesov med revizorji in zasebnim sektorjem na eni strani ter javnim interesom na drugi strani. Vendar mora delo Komisije in skupine kljub temu graditi na znanju in izkušnjah oseb, ki so dejavne kot revizorji. Posledično bi se morala Komisija po razpravi s strokovno skupino izčrpno in dovolj zgodaj ter na odprt in pregleden način posvetovati o delu skupine z udeleženci na trgu, potrošniki, revizorji in končnimi uporabniki.
(3)

Finska je predložila obrazložitve za pridobitev statusa odobrenih con glede na virusno hemoragično septikemijo (VHS) in nalezljivo hematopoetsko nekrozo (IHN) za tiste dele svojega ozemlja, ki niso bili zajeti v posebnih ukrepih za izkoreninjenje, ki so se izvajali po izbruhih bolezni VHS na nekaterih obalnih območjih. Po srečanju med službami Komisije in predstavniki Finske dne 5. julija 2005 je Finska umaknila vlogo za priznanje obalnih območij kot con brez bolezni VHS. Iz predložene dokumentacije je razvidno, da glede na bolezen IHN celotno ozemlje Finske in glede na bolezen VHS celinski deli ozemlja Finske izpolnjujejo zahteve člena 5 Direktive 91/67/EGS. Ti deli Finske torej izpolnjujejo pogoje za pridobitev statusa odobrenih con glede na bolezni VHS in IHN in jih je treba dodati na seznam odobrenih con.
(3)

Za izboljšanje razpoložljivosti krme za ogrožene in zaščitene vrste je primerno, da se uskladijo zahteve za testiranje klavnih trupov, ki se uporabljajo za hranjenje, s specifikacijami iz Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (3) in da se omeji delež vzorčenih ovčjih in kozjih trupov.
(4)

Seznami regij držav članic, razglašenih za proste goveje tuberkuloze, goveje bruceloze in enzootske goveje levkoze so določene z Odločbo Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (4).
(4)

V skladu z Uredbo (ES) št. 1774/2002 Evropskega parlamenta in Sveta z dne 3. oktobra 2002 o določitvi zdravstvenih pravil za živalske stranske proizvode, ki niso namenjeni prehrani ljudi (7) je dovoljen uvoz vrste živalskih stranskih proizvodov, kot so želatina za tehnično uporabo, snovi za uporabo v farmaciji in drugi proizvodi s poreklom iz Turčije, saj ti proizvodi veljajo za varne, ker se proizvajajo, predelujejo in uporabljajo pod posebnimi pogoji, s čimer se učinkovito inaktivirajo morebitni patogeni ali prepreči stik z dovzetnimi živalmi.
(6)

V skladu z do sedaj sporočenimi vrednostmi za leti 2003 in 2004 je delež primanjkljaja v letih 2003 in 2004 presegel, vendar pa ostal blizu referenčne vrednosti 3 % BDP. Kršitev referenčne vrednosti iz Pogodbe, ki znaša 3 % BDP, v letih 2003 in 2004 ni bila posledica izrednega dogodka, na katerega italijanski organi niso mogli vplivati, niti ni izhajala iz resnega gospodarskega upada v smislu Pakta stabilnosti in rasti. Stopnja gospodarske rasti je bila v zadnjih treh letih pozitivna, ampak nizka (0,4 %, 0,3 % in 1,2 % v letih 2002, 2003 oziroma 2004). Ocenjuje se, da se je proizvodna vrzel skrčila z 2,1 % potencialnega BDP v letu 2001 na – 1,3 % potencialnega BDP v letu 2004. Razmere počasne rasti v letih 2003 in 2004 kot take ne morejo biti opredeljene kot izjemne v smislu Pogodbe in Pakta stabilnosti in rasti.
(2)

Glede Švice predstavlja ta sklep nadaljnji razvoj določb schengenskega pravnega reda v smislu Sporazuma, podpisanega med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (2), ki sodijo v področje točke G člena 1 Sklepa 1999/437/ES (3) v povezavi s členom 4(1) sklepov Sveta 2004/849/ES (4) in 2004/860/ES (5) o podpisu v imenu Evropske unije in podpisu v imenu Evropske skupnosti ter o začasni uporabi nekaterih določb tega sporazuma –
(6)

V primeru svinčenih ležajnih skodel in puš, ki so opisane v točki 4 Priloge, bo Komisija do 1. julija 2007 ocenila, ali se mora rok za to izjemo ponovno preučiti, da bi se zagotovilo, da se lahko tehnologija brez svinca uporabi pri vseh motorjih in sistemih prenosa, ne da bi škodovala njihovemu lastnemu delovanju.